b'\n_START_ARTICLE_\nJeffrey Dahmer\n_START_SECTION_\nBarndom og tidlige liv\n_START_PARAGRAPH_\nJeffrey Dahmer, blev f\xc3\xb8dt i West Allis, Wisconsin,USA som s\xc3\xb8n af Lionel og Joyce Dahmer. Hans familie flyttede kort tid efter til Bath, Ohio, hvor han gik p\xc3\xa5 Revere High School. Dahmer dissekerede d\xc3\xb8de dyr som barn og i hans teenage\xc3\xa5r var han en eneg\xc3\xa6nger og alkoholiker._NEWLINE_Dahmer gik p\xc3\xa5 Ohio State University, men droppede ud efter to semestre. Dahmers far tvang han derefter til at melde sig til h\xc3\xa6ren, hvor han skulle have gjort tjeneste i 6 \xc3\xa5r, men han afskedigedes efter to \xc3\xa5r p\xc3\xa5 grund af hans voldsomme drikkeri. Da h\xc3\xa6ren afskedigede Dahmer i 1981, forsynede de ham med en flybillet til et tilf\xc3\xa6ldigt sted i landet. _NEWLINE_Dahmer fortalte politiet, at han ikke kunne se sin far i \xc3\xb8jnene, s\xc3\xa5 han tog til Miami Beach, Florida, fordi han pr\xc3\xb8vede at \xe2\x80\x9dk\xc3\xb8le af\xe2\x80\x9d. Han tilbragte det meste af sin tid der p\xc3\xa5 et hospital, men blev hurtigt smidt ud for at drikke.._NEWLINE_I 1982 flyttede Dahmer ind hos sin bedstemor, i West Allis, Wisconsin, hvor han boede i 6 \xc3\xa5r. I august det \xc3\xa5r blev han arresteret for at blotte sig selv p\xc3\xa5 et marked. I september 1986 blev han igen anklaget for at blotte sig offentligt, efter at to drenge havde meldt ham for at onanere p\xc3\xa5 offentlig gade. Denne gang blev han d\xc3\xb8mt til et \xc3\xa5r i f\xc3\xa6ngsel, hvoraf han sad 10 m\xc3\xa5neder. Den 25. september 1988 blev han arresteret for at g\xc3\xb8re seksuelle tiln\xc3\xa6rmelser til en 13 \xc3\xa5r gammel dreng af latinsk afstamning i Milwaukee, for dette fik han en dom p\xc3\xa5 et \xc3\xa5r, hvoraf han sad 10 m\xc3\xa5neder i en arbejdslejr. Dog fik han overbevist dommeren om, at han havde behov for terapi, og han blev l\xc3\xb8sladt med en betinget dom p\xc3\xa5 4 \xc3\xa5r. Han var nu p\xc3\xa5kr\xc3\xa6vet at registrere sig som sexforbryder. Kort tid derefter begyndte han p\xc3\xa5 en r\xc3\xa6kke mord, som endte med hans anholdelse i 1991.\n_START_SECTION_\nMordene\n_START_PARAGRAPH_\nI de tidlige morgentimer den 31. maj 1991 blev den 14 \xc3\xa5r gamle Konerak Sinthasomphone (en yngre bror til en dreng Dahmer tidligere havde forulempet) fundet g\xc3\xa5ende rundt p\xc3\xa5 gaden, n\xc3\xb8gen og under st\xc3\xa6rk indflydelse af stoffer. Rapporter om drengens skader varierer. _NEWLINE_Dahmer fortalte politiet, at de havde haft et sk\xc3\xa6nderi, mens de havde drukket, og at Sinthasomphone var hans k\xc3\xa6reste. Mod teenagerens protester, overlod politiet ham i Dahmers varet\xc3\xa6gt. De reporterede senere en underlig lugt, men de havde ikke unders\xc3\xb8gt sagen. Det blev senere fundet ud af, at der var tale om menneskelig gemt i hans lejlighed. Senere denne nat dr\xc3\xa6bte og parterede Dahmer Sinthasomphone, og beholdt hans hoved som souvenir._NEWLINE_John Balcerzak og Joseph Gabrish, de to politibetjente, som overgav Sinthasomphone til Dahmers varet\xc3\xa6gt, blev fyret fra Milwaukee politi, efter deres handlinger blev offentliggjort - deriblandt en b\xc3\xa5ndoptagelse med betjentenes homofobiske bem\xc3\xa6rkninger til den vagthavende og deres sarkastiske grin over at have returneret \xe2\x80\x9delskeren\xe2\x80\x9d. De to betjente gik i retten for at anke deres fyring og blev genindsat med l\xc3\xb8n og tilbagevirkende kraft. De blev udn\xc3\xa6vnt som \xc3\xa5rets betjente af politiforeningen. Balcerzak blev senere valgt som formand for Politiforeningen i maj 2005._NEWLINE_I sommeren 1991 myrdede Dahmer i gennemsnit en person om ugen. Han dr\xc3\xa6bte Matt Turner den 30. juni, Jeremiah Weinberger den 5. juli, Oliver Lacy den 12. juli og til sidst Joseph Brandehoft den 18. juli.\n_START_SECTION_\nAnholdelsen\n_START_PARAGRAPH_\nDen 22. juli 1991 lokkede Dahmer endnu et muligt offer ved navn Tracy (Traci) Edwards,. Dahmer sloges med Edwards i fors\xc3\xb8g p\xc3\xa5 at if\xc3\xb8re sit offer h\xc3\xa5ndjern. Edwards flygtede og fik alarmeret en politibil med h\xc3\xa5ndjernene h\xc3\xa6ngende fra sit ene h\xc3\xa5ndled. Tracy Edwards f\xc3\xb8rte politiet hen til Dahmers lejlighed, hvor Dahmer i f\xc3\xb8rste omgang var venlig over for betjentene for s\xc3\xa5 at vende b\xc3\xb8tten, da han inds\xc3\xa5, at de mist\xc3\xa6nkte, at der var noget galt. Mens den ene betjent sloges med Dahmer, unders\xc3\xb8gte den anden betjent lejligheden, hvor han fandt flere fotografier af mordofre og kropsdele af Dahmers ofre, deriblandt tre afhuggede hoveder og penisser. En mere grundig unders\xc3\xb8gelse af hans lejlighed resulterede i endnu flere beviser, blandt andet flere fotografier af ofre og kropsdele af hans ofre i fryseren._NEWLINE_Historien om Dahmers anholdelse og indholdet af hans lejlighed med nummeret 213 blev hurtigt berygtet: Adskillige lig var opbevaret i aminosyrefyldte kar, flere hoveder blev fundet i hans fryser, og et p\xc3\xa5begyndt alter med menneskekranier blev fundet i hans skab. Der var beskyldninger om, at Dahmer var nekrofil, kannibal og udf\xc3\xb8rte en form for trepanation (en forhistorisk form for kirurgi, som bestod i at bore huller i kranium) for at skabe s\xc3\xa5kaldte "zombier". Ejendommen med hans lejlighed er siden revet ned pga. forbrydelserne.\n_START_SECTION_\nDom\n_START_PARAGRAPH_\nI en opsigtsv\xc3\xa6kkende retssag tilstod Dahmer sig skyldig i mord, us\xc3\xb8mmelig omgang med lig og kannibalisme men erkl\xc3\xa6rede sig mentalt utilregnelig. Han fortalte, hvorledes han havde bed\xc3\xb8vet dem, boret huller i deres hoveder (mens de var levende), havde kvalt dem, havde haft sex med deres lig adskillige gange, havde sk\xc3\xa5ret dem i stykker og enten spist eller gemt dele af dem til senere sexlege. Han fortalte, hvorledes han havde leget med de d\xc3\xb8de kroppe, og hvordan han havde kogt k\xc3\xb8det af deres kranier og udstillet dem i sit hjem. Juryen afsagde deres dom, men eftersom d\xc3\xb8dsstrafen er afskaffet i delstaten Wisconsin, blev Dahmer d\xc3\xb8mt til 15 gange livsvarigt f\xc3\xa6ngsel (937 \xc3\xa5r) for mordene.\n_START_SECTION_\nD\xc3\xb8d\n_START_PARAGRAPH_\nDen 28. november 1994 dr\xc3\xa6bte Christopher Scarver (f\xc3\xb8dt 1969) Jeffrey Dahmer og Jesse Anderson med et jernr\xc3\xb8r fra en v\xc3\xa6gt i f\xc3\xa6ngslets tr\xc3\xa6ningsrum. Scarver h\xc3\xa6vdede, at han var Guds s\xc3\xb8n og at dr\xc3\xa6be Dahmer og Anderson var at f\xc3\xb8lge Hans vilje. Nogle mener, at race spillede en rolle i drabene, eftersom de fleste af Dahmers ofre var sorte, mens Anderson dr\xc3\xa6bte sin kone og gav en sort mand skylden. _NEWLINE_Jeffrey Dahmer regnes i dag som en af USA\'s v\xc3\xa6rste seriemordere gennem tiderne.'